ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...นายเซเว่น
...l...อารีพงศ์ ภู่ชอุ่ม ปลัดกระทรวงการคลัง ฟิตจัดเดินสายตรวจเยี่ยม 3 กรมภาษี สรรพากร สรรพสามิต ศุลกากร หวังรีดภาษีทำงบสมดุล 5 ปี 
...l...การรื้อภาษีรถยนต์กลายเป็นของร้อน ทำให้ “พงศ์ภาณุ เศวตรุนทร์” อธิบดีกรมสรรพสามิต ทั้งเหนื่อย ทั้งเครียด ถ้าไม่สำเร็จเห็นทีเก้าอี้จะสั่นคลอน 
...l...หุ้นทหารไทยกลับมาเนื้อหอมอีกครั้ง เพราะมีทั้งผู้ถือหุ้นรายเดิม ไอเอ็นจี และซีไอเอ็มบี สนใจซื้อหุ้นต้องการถือหุ้นใหญ่กันทั้งนั้น 
...l...ในส่วนซีไอเอ็มบีที่สนใจซื้อหุ้นทหารไทย ส่วนหนึ่งน่าจะได้ข้อมูลดีๆ จาก “สุภัค ศิวะรักษ์” อดีตเอ็มดีแบงก์ทหารไทย ปัจจุบันสวมบทบาทในตำแหน่งซีอีโอธนาคารซีไอเอ็มบี (ไทย)
...l...4 แบงก์รัฐ ระดมงบประชาสัมพันธ์ก้อนใหญ่ปล่อยกู้โครงการประชาวิวัฒน์ วันที่ 14 ก.พ.นี้ หวังดันยอดสินเชื่อทะลุ 5 หมื่นล้านบาท เพื่อแก้หน้าโครงการไข่ชั่งกิโลที่ล้มเหลว
...l...ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เอ็มดี ธ.ก.ส. โล่งอกที่คณะรัฐมนตรี (ครม.) เห็นชอบให้ตัดหนี้เสียลูกหนี้ได้ ทำให้ลูกค้าธนาคาร 3 แสนราย ได้รับความเป็นธรรมเสมอภาคกับลูกหนี้กองทุนฟื้นฟูฯ ก่อนหน้านี้ 
...l...ใครๆ จะออกมาโจมตีต่อว่าเครดิตบูโรโหด ที่จะออกกฎหมายให้เก็บประวัติการจ่ายค่าน้ำ ค่าไฟ ค่าโทรศัพท์ แต่ “สุรพล โอภาสเสถียร” ผู้จัดการใหญ่ บริษัท ข้อมูลเครดิตแห่งชาติ (เครดิตบูโร) ไม่หวั่น เพราะยังไงอีกไม่นานก็ต้องเก็บข้อมูลอยู่ดี
...l...ยิ่งมีข่าวเครดิตบูโรเยอะๆ ยิ่งดี จะได้ถือโอกาสชี้แจง ประชาชนจะได้รู้จักเครดิตบูโรมากขึ้น พอถึงเวลากฎหมายออกทุกคนจะได้เข้าใจ 
...l...ประเดิมข่าววันวาเลนไทน์ 14ก.พ.นี้ เครดิตบูโรจะเปิดโครงการ “รถไฟฟ้ามาหาบูโร” บนสถานีรถไฟฟ้าศาลาแดง ใครเป็นคู่รัก หรืออยู่เขตบางรัก ตรวจเช็กประวัติการเงินฟรี! 
...l...มีข่าวดีมาฝาก มหาวิทยาลัยธรรมศาสตร์ ผนึกกำลังกับธนาคารสแตนดาร์ดชาร์เตอร์ด ชูโครงการ “ธุรกิจเพื่อความยั่งยืน” จับมือกันสร้างคนรุ่นใหม่ที่มีสำนึกรับผิดชอบต่อสังคมสู่ภาคธุรกิจ 
...l...เปิดโปรเจกต์แรกด้วยการส่งนักศึกษาลงพื้นที่หมู่บ้านหนองพฤกษ์ จ.นครราชสีมา หมู่บ้านภายใต้การสนับสนุนของธนาคารเพื่อทำแผนในการพัฒนาโครงการการเงินขนาดจิ๋ว (Microfinancing Experiment) และนำเสนอต่อซีอีโอของธนาคารและผู้ทรงคุณวุฒิ ทั้งด้านการพัฒนาชุมชนและด้านการดำเนินธุรกิจที่รับผิดชอบต่อสังคม